cyanic-selkie/wikianc huggingface dataset:
Էլեկտրաբուժություն
Էլեկտրաբուժություն, էլեկտրաթերապիա, բուժման մեթոդ, հիմնված էլեկտրական երևույթների օգտագործման վրա։ Էլեկտրական հոսանքի բուժիչ նպատակով օգտագործման մասին վաղ տեղեկությունները պատկանում են անգլիացի ֆիզիկոս Ու. Հիլբերտին (1540– 1603) և ֆրանսիացի Շ. Դյուֆեին (1698–1739): 1791-ին Լ. Գալվանին առաջին անգամ ուսումնասիրել է էլեկտրական հաստատուն հոսանքի ազդեցությունը գորտի մկանների վրա։ Հետագայում էլեկտրաֆիզիկայի, էլեկտրատեխնիկայի, էլեկտրաքիմիայի զարգացմանը զուգնթաց ստեղծվեց նաև էլեկտրաֆիզիոլոգիան, որի հիման վրա ֆրանսիացի գիտնականներ Գ. Դյուշենի, Ժ. Արսոնվալի, գերմանացի՝ Է. Պֆլյուգերի, Է. Դյուբուա–Ռեյմոնի, ռուս՝ Ն. Վվեդենսկու աշխատանքների շնորհիվ զարգացավ էլեկտրաբուժությունը։ Ժամանակակից էլեկտրատեխնիկան մատչելի է դարձրել էլեկտրական էներգիայի տարբեր տեսակների օգտագործումը բժշկության մեջ, որոնք օրգանիզմի հյուսվածքներում առաջացնում են ֆիզիկա–քիմիական տեղաշարժեր, խթանում օրգանիզմի օրինաչափ ռեակցիաների հիմքում ընկած ֆիզիոլոգիական պրոցեսները։ Այդ ռեակցիաների բնույթը կախված է էլեկտրական հոսանքի տեսակից, ուժից, ազդեցության տևողությունից, ներգործման տեղից ու մեթոդից, ամբողջ օրգանիզմի և հյուսվածքների ընդհանուր վիճակից։ Ավելի հաճախ օգտագործում են հաստատուն հոսանքը, բարձր և ցածր լարվածության փոփոխական հոսանքները (ֆարադացում, դիաթերմիա, ինդուկտոթերմիա), գերբարձր հաճախականության էլեկտրամագնիսական դաշտը։ Գոյություն ունեն էլեկտրական հոսանքի օգտագործման տեղական և ռեֆլեկտոր ազդեցության մեթոդներ։ Տեղական ազդեցության դեպքում հոսանքն անմիջապես ներգործում է բորբոքային օջախի վրա, փոփոխվում է բջջաթաղանթների թափանցելիությունը, առաջանում ներհյուսվածքային բևեռացում, հյուսվածքային հեղուկներում լուծված իոնները տեղաշարժվում են, բարձրանում է ներհյուսվածքային ջերմությունը, արագանում են հյուսվածքային նյութափոխանակությունը, արյունամատակարարումը, ֆերմենտային պրոցեսները։ Ռեֆլեկտոր ազդեցության մեթոդները կիրառվում են հոսանքի ազդման տեղամասից հեռու գտնվող օրգանների և հյուսվածքների բուժման նպատակով։ Հատվածային ռեֆլեքսների ձևերից ամենահաճախ կիրառվում է «գալվանական օձիքը», որի դեպքում էլեկտրականացվում է պարանոցի և ողնուղեղի կրծքային վերին 2 հատվածների շրջանը։ Լայն կիրառում է գտել նաև իոնագալվանացումը, որի դեպքում հեղուկներում լուծված դեղանյութերի իոնները կամ մոլեկուլները մաշկի կամ լորձաթաղանթի միջոցով անցնում են օրգանիզմ։
Տես նաև
Կատեգորիա:Այլընտրանքային բժշկություն
Դինո Շկվորց
Դինո Շկվորց, խորվաթ ֆուտբոլիստ, որը որպես պաշտպան խաղում և որպես մարզչի օգնական գործունեություն է ծավալում ավստրիական «DSV Leoben» ակումբում։
Կարերա
Դեռևս լինելով «Varteks» ՖԱ-ի երիտասարդական համակարգի անդամ՝ 2007 թվականի հոկտեմբերի 27-ին Շկվորցը պրոֆեսիոնալ մակարդակով նշել է իր նորամուտը «Varteks»-ի կազմում՝ 2007-2008 մրցաշրջանում «Osijek» ՖԱ-ի դեմ արտագնա խաղում։ Խորվաթիայի ֆուտբոլի առաջնության 2009-2010 մրցաշրջանում, որի ժամանակ ակումբի կազմում մասնակցել է 30 հանդիպումներից 27-ին, նա հաստատվել է որպես հիմնական կազմի տասնմեկերորդ համարի խաղացող ։
2010 թվականի հունիսին կորցնելով իր գլխավոր հովանավորությունը («Varteks» հագուստի գործարանի կողմից)՝ «Varteks»-ը փոխել է անունը «Varaždin» ՖԱ-ի և անմիջապես սկսել է ունենալ ֆինանսական դժվարություններ, ինչը հանգեցրել է նրան, որ խաղացողները կայուն աշխատավարձ չեն ստացել։ 2011 թվականի հունիսին Խորվաթիայի ֆուտբոլի ֆեդերացիան խզել է «Varaždin»-ի պայամանագիրը Շկվորցի հետ՝ նրան թույլատրելով կնքել հինգ տարվա պայմանագիր «Դինամո Զագրեբ» ՖԱ-ի հետ ։ 2011 թվականի օգոստոսին նա վարձակալվել է «Lokomotiva» ՖԱ-ի կողմից ։ 2012 թվականի հունվարին Շկվորցը խզել է պայամանագիրը «Դինամո»-ի հետ ։ 2012 թվականի փետրվարին կնքել է վեց ամսվա պայմանագիր բելգիական «KV Mechelen» ակումբի հետ՝ երկու տարով երկարաձգելու հնարավորությամբ ։
2018 թվականին Շկվորցը 11 հանդիպում է անցկացրել «Ալաշկերտ»-ի կազմում։
Շկվորցը դուրս է եկել «Շերիֆ» ՖԱ-ից 2017 թվականի հունվարին և նույն ժամանակահատվածում պայամանագիր է կնքել «Սպլիտ»-ի հետ ։ Հետագայում խաղացել է «Polet Sv. Martin na Muri» ակումբում ։
Նվաճումներ
«Sheriff Tiraspol»
Ծանոթագրություններ
Կատեգորիա:Դինամո Զագրեբի ֆուտբոլիստներ Կատեգորիա:Լոկոմոտիվայի ֆուտբոլիստներ Կատեգորիա:Շերիֆի ֆուտբոլիստներ Կատեգորիա:Վարաժդինի ֆուտբոլիստներ Կատեգորիա:Խորվաթ ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ֆուտբոլիստներ Կատեգորիա:Մեխելենի ֆուտբոլիստներ Կատեգորիա:Սպլիտի ֆուտբոլիստներ
Հարթավայրային Շոտլանդիա
Հարթավայրային Շոտլանդիա կամ Lowlands (Scottish Lowlands, A' Ghalldachd), Շոտլանդիայի ցածրադիր, հարավային ավելի պակաս լեռնային մասը։
Հիմնականում, Շոտլանդիայում Lowlands անվանումով նշում են այն տարածքը, որի բնակիչների հիմնական լեզուն մինչև ուշ միջնադար եղել է Գերմանական շոտլանդերենը (Անգլերենի դիալեկտ, գերմանական լեզուներից մեկը)։
Կատեգորիա:Շոտլանդիայի աշխարհագրություն Կատեգորիա:Պատմական մարզեր
Էննի Մեյ
Էննի Մեյ (ռուս.։ Э́нни Мэй ; ամբողջական անունը՝ Աննա Յուրևնա Յակիմովա, ), ռուս վիդիո բլոգեր   ։ Հայտնի է որպես ԹԲԻ երիտասարդական շարժման մասնակից ։
Կենսագրություն
Ծնվել է Կիրովի մարզի Կիրովո-Չեպեցկ քաղաքում ։ Դպրոցն ավարտելուց հետո սովորել է որպես տեղեկատվական անվտանգության մասնագետ ։
2017 թվականի մարտին Էննի Մեյը մրցանակ է ստացել Nickelodeon Kids’ Choice Award անվանակարգում, որպես «Սիրելի ռուս ինտերնետային աստղ» ։
2018 թվականի մայիսին մասնակցել է "Վստահության շրջանակ" համառուսաստանյան ինտերնետ-մարաթոնին, որը կազմակերպվել է կյանքի դժվարին իրավիճակում գտնվող երեխաների աջակցության հիմնադրամի կողմից և նվիրված է մանկական վստահության միջազգային օրվան ։ 2018-ի օգոստոսին եղել է KFC BATTLE միջազգային երիտասարդական նախագծի 7-րդ սեզոնի մարզիչը ։ 2018 թվականի օգոստոս—սեպտեմբեր ամիսներին Tele2 բջջային կապի պրովայդերը անվճար հասանելիություն է տրամադրել Էննի Մեյի առցանց դասերին ՝ 4G-ով սմարթֆոնների գնորդներին տեսաբլոգի ստեղծման և առաջխաղացման համար (Ակցիան վերնագրվել է Back2School)  ։ Նույն 2018 թվականին լույս են տեսել մի շարք բլոգերների, այդ թվում ՝ Էննի Մեյի, "Ալիսայի", "Յանդեքս" ընկերության ձայնային օգնականի ինտեգրումները ։
Anny May ալիքը
Anny May ալիքը YouTube-ում բացվել է 2016 թվականի ապրիլին  և արագ մեծ ճանաչում ունեցավ։ 2017թվականի վերջին ուներ 3,5 միլիոն հետևորդ, իսկ 2018 թվականի ապրիլի տվյալներով՝ 4,7 միլիոն հետևորդ  ։
Ալքի թեման
Anny May ալիքի թեման տարբեր է. DIY, լայֆխակներ, մարտահրավերներ ու պռանկներ ։
Ինչպես ինքն է ասում՝ նա ուղղակի պատմում է մարդկանց այն՝ ինչ հետաքրքիր է նրանց։
«Ես փորձում եմ Մակդոնալդսի ուտելիքները, լողանում եմ արհեստական ձյան մեջ, տարօրինակ ու անհասկանալի փորձարկումներ եմ անում, բայց միշտ վայելում եմ այն, ինչ անում եմ »,- ասում է Էննի Մեյը։
Anny May Day ալիքը
2019 հունվարի 29-ին Էննի Մեյը բացել է ևս մեկ YouTube-յան ալիք Anny May Day անվանումով, որտեղ տեղադրվում են Tik Tok տեսանյութեր ։ 2019 թվականի դեկտեմբերի 6-ի դրությամբ՝ Anny May Day ալիքն ունի 437 հազար բաժանորդ ։
Արտաքին հղումներ
Կատեգորիա:Մայիսի 24 ծնունդներ Կատեգորիա:1994 ծնունդներ Կատեգորիա:Անձինք այբբենական կարգով Կատեգորիա:Ռուս բլոգերներ
Ալեքսեյ Բաբիր
Ալեքսեյ Օլեգովիչ Բաբիր (Олексій Олегович Бабир, ), ուկրաինացի ֆուտբոլիստ, «Նեֆտեխիմիկ» ակումբի հարձակվող։
Ակումբային կարիերա
2003-2007 թվականներին հանդես է եկել Ուկրաինայի մանկապատանեկան ֆուտբոլային լիգայում՝ Սիմֆերոպոլի օլիմպիական ռեզերվի ուսումնարանի թիմի կազմում։
Ընդհանուր առմամբ Բաբիրը «Ղրիմտեպլիցա» ակումբի կազմում անցկացրել է երկուսուկես տարի և մասնակցել է Առաջին լիգայի 63 խաղի՝ խփելով 7 գնդակ, և Ուկրաինայի գավաթի խաղարկության 5 խաղի։
2010 թվականի փետրվարին մասնակցել է դիտումներին Կրակովի «Վիսլե» ակումբում ։ 2010 թվականի ապրիլի սկզբին տեղափոխվել է Լուցկի «Վոլին» ակումբ, որտեղ մասնակցել էր դիտումներին նախքան այդ ։ 2010 թվականի ապրիլի 3-ին կատարել է նորամուտը «Վոլինի» ակումբի կազմում՝ մասնակցելով «Ֆենիքս-Իլիչյովեց» ակումբի դեմ խաղին (4:0) ․ Բաբիրը խաղադաշտ է դուրս եկել մեկնարկային կազմում, սակայն հանդիպման 58-րդ րոպեին նրան փոխարինել է Եվգենի Պովլովը։ 2009/10 մրցաշրջանում «Վոլինը» գրավել է երկրորդ տեղը Առաջին լիգայում՝ զիջելով միայն «Սևաստոպոլ» ակումբին և դուրս է եկել Ուկրաինայի Պրեմիեր լիգա։ Պրեմիեր լիգայում իր նորամուտը կատարել է 2010 թվականի օգոստոսի 7-ին՝ սեփական դաշտում հյուրընկալելով Լուգանսկի «Զարյա» ակումբին (0:1) ․ Բաբիրը դուրս է եկել խաղադաշտ ընդմիջմանը՝ փոխարինելով Եվգենի Պավլովին։
2013 թվականի օգոստոսի վերջին վարձավճարային հիմունքներով տեղափոխվել է Ուժգորոդի «Գովերլա» ակումբ։ Նորամուտը Ուժգորոդի թիմում կատարել է 2013 թվականի օգոստոսի 31-ին՝ Պոլտավայի «Վորսկլա» ակումբի դեմ խաղում։ 2014 թվականի ապրիլի սկզբին ստացել է Ռուսաստանի քաղաքացիություն ։ Հուլիսի 17-ին դարձել է ռուսական ՖԱԼ-ի «Տոսնո» ակումբի խաղացող ։ Ակումբում անցկացրել է երկու խաղ և 2015 թվականի հունվարին խզել է պայմանագիրը։ Հետագայում տեղափոխվել է Սիմֆերոպոլի «Սկիֆ» ակումբ։ 2015 թվականի սեպտեմբերից մինչև 2016 թվականի մարտ խաղացել է «Եվպատորիա» ակումբում՝ Ղրիմի ֆուտբոլային միության Առաջին լիգայում։ 2016 թվականի մարտին տեղափոխվել է բելառուսական Միկաշևոյի «Գրանիտ» ակումբ, որի կազմում խաղացել է մինչև մրցաշարի վերջը։ Նույն թվականի հունիսին դարձել է ՖԱԼ «Նեֆտեխիմիկ» ակումբի խաղացող, որի կազմում անցկացրել է 2016/17 մրցաշրջանը։ Հաջորդ մրցաշրջանն անցկացրել է «Վոլգարում» ։ 2018 թվականի ապրիլին հանվել է թիմի կազմից «Սպորտային վարպետության նվազման և գործի հանդեպ ոչ պատշաճ վերաբերմունքի պատճառով» : 2018/19 մրցաշրջանից կրկին սկսել է խաղալ «Նեֆտեխիմիկում»։
Կարիերան հավաքականում
2008 թվականի սեպտեմբերին Յուրի Մորոզի կողմից հրավիրվել է Ուկրաինայի մինչև 19 տարեկանների պատանեկան հավաքական ։ 2008 թվականի սեպտեմբերի 8-ին կատարել է իր նորամուտը հավաքականում՝ մասնակցելով Բելգիայի դեմ ընկերական խաղին (2:0), որտեղ Բաբիրը դուրս է եկել փոխարինման ընդմիջման ժամանակ և 79-րդ րոպեին գոլ է խփել ակյունայինի փոխանցումից ։ Բաբիրը հրավիրվել է նաև Ուկրաինայի ուսանողական հավաքական ։
2010 թվականի նոյեմբերին Պավել Յակովենկոյի կողմից հրավիրվել է Ուկրաինայի երիտասարդական հավաքական՝ մասնակցելու Չեխիայի դեմ խաղին ։ Այդ խաղում նա խաղադաշտ դուրս չի եկել։ 2011 թվականի օգոստոսին մասնակցել է Վալերի Լոբանովսկու հուշամրցաշարին, որի ընթացքում մասնակցել է երկու խաղի։ Կիսաեզրափակչում մասնակցել է Իսրայելի դեմ խաղին (3:0)։ Եզրափակչում Ուկրաինան զիջել Ուզբեկստանին (0:0 հիմնական ժամանակում և 7:8 տասնմեկ մետրանոցներով) ։ 11 մետրանոցների շարքում Բաբիրը եղել է միակը, որ չի իրացրել իր հարվածը։
Արտաքին հղումներ
Կատեգորիա:Ուկրաինացի ֆուտբոլիստներ Կատեգորիա:Ռուս ֆուտբոլիստներ Կատեգորիա:Վոլինի ֆուտբոլիստներ Կատեգորիա:Ֆուտբոլի հարձակվողներ
Ձյունապտղիկ սովորական
Ձյունապտղիկ սովորական, ցախեկեռասազգիների ընտանիքի, ձյունապտղիկ ցեղի բույս։
Նկարագրություն
Տերևաթափ թուփ է` 0.5-2 մետր բարձրությամբ, բաց դարչնագույն կամ ծիրանագույն ճյուղերով։ Երիտասարդ ընձյուղները մազմզուկապատ են։ Բազմամյա ճյուղերի կեղևը մոխրավուն է, երկարավուն շերտերով անջատվող։ Տերևները հաստ են, էլիպսաձև, ձվաձև կամ համարյա կլորավուն, 1.5-3.5 (երբեմն՝ 6) սմ երկարությամբ, 3-4 սմ լայնությամբ, բութ կամ սրավուն գագաթով և կլորավուն հիմքով, ամբողջաեզր կամ ալիքաեզր, վերևի կողմից՝ մուգ կանաչ, մերկ կամ նոսր մազմզուկապատ, փոս ընկած ջղերով, ներքևի կողմից՝ բաց կանաչ կամ կապտավուն, նուրբ բրդանման աղվամազապատ, դուրս ցցված ջղերով։ Կոթունները կարճ են, 0.2-0.4 սմ երկարությամբ։ Ծաղիկները հավաքված են բազմածաղիկ, խիտ ու կարճ ծոցային ողկույզներում։ Բաժակն ունի 5 եռանկյունի, թարթիչաեզր ատամիկներ, որոնք պահպանվում են պտուղների վրա։ Պսակը կարճ կամ լայն զանգականման է, ներսի կողմից մազմզուկապատ, կանաչավարդագույն, 0.3-0.4 սմ երկարությամբ, ներքևի մասում փքված, համարյա խողովակին հավասար բլթակներով։ Սռնակը մազմզուկապատ է։ Պտուղը էլիպսաձև է, կորալլա կամ ծիրանակարմիր, կապտավուն խավով, 0.4-0.7 սմ երկարությամբ և 0.4-0.5 սմ լայնությամբ։ Կորիզը ձվաձև է։ Ծաղկում է հուլիսին, պտուղները հասունանում են հոկտեմբեր-դեկտեմբերին։
Տարածվածություն
Տարածված է Հյուսիսային Ամերիկայում, Նյու Յորքից դեպի հարավ մինչև Ֆլորիդա և արևմուտքում՝ մինչև Տեխաս, Կոլորադո, հարավային Դակոդա։ Սովորաբար աճում է չոր, ավազոտ և քարքարոտ հողերում, գետափերին և արոտավայրերում։ Բավականին ստվերատար է։ Լավ է հարմարվում քաղաքի պայմաններում։ Մեր հանրապետությունում սահմանափակ քանակությամբ է մշակվում, սակայն հեռանկարային է ստորին և միջին լեռնային գոտիների համար ։
Արտաքին հղումներ
Կատեգորիա:Ցախակեռասազգիներ Կատեգորիա:1753 թվականին նկարագրված բույսեր
Կարոլինա Կոստներ
Կոստները տարբերվում է իր մեծ արագությամբ և դժվար թռիչքներով, սակայն դրա հետ մեկտեղ պահպանում է իր կանացիությունը ու նրբությունը։ Այս ամենը օգնում են նրան ամեն տարի հասնել ավելի բարձր մրցանակների։ Ի տարբերություն շատ գեղասահորդների Կարոլինան պտտվում է ժամսլաքի ուղղությամբ։
Ընտանիք
Կարոլինան Օլիմպիական խաղերի եռակի մեդալակիր և կրկնակի աշխարհի չեմպիոն, լեռնագնաց Իզոլդա Կոստների սանուհին է։ Նրա մայրը՝ Պատրիցիան մասնակցել է միջազգային մասշտաբի հասնող գեղասահքի մրցույթներին, իսկ հայրը՝ Էրվինը եղել է հոկեյի Իտալիայի հավաքականում և մասնակցել է Օլիմպիական խաղերում։ Կարոլինա Կոստները ունի երկու եղբայր, մեծը՝ Մարտինը, իսկ փոքրը՝ Սիմոնը։ Քասթների փոքր եղբայրը զբաղվում է հոկեյով։
Կարիերա
Հաջորդ տարի և՛ Եվրոպայի, և՛ աշխարհի առաջնությունում նա զբաղեցրել է հինգերորդ տեղը։ 2005 թվականին նա Եվրոպայի առաջնությունում զբաղեցրել է հինգերորդ տեղը, սակայն աշխարհի առաջնությունում, Մոսկվայում նա զբաղեցրել է երկրորդ տեղը և առաջ է անցել ամերիկյան մարզիկ Միշել Քվանին։ Վերջինս այդ առիթով նրան շնորհավորական ուղերձ է հղել։
Կարոլինա Կոստները 2006 թվականի Թուրինում կազմակերպված Օլիմպիական խաղերում ընտրվել է դրոշակակիր և մասնակցել է XX Ձմեռային Օլիմպիական խաղերի բացմանը։ Խաղերի ընթացքում Կարոլինան անհաջող է ներկայացրել գրավել է միայն իններորդ հորիզոնականը, իսկ աշխարհի առաջնությունում միայն տասներկուերորդ տեղը։
2009 թվականին Կոստները ավարտել է իր համագործակցությունը մարզիչ Միխայիլ Հուտուի հետ և տեղափոխվել է Լոս Անջելես համագործակցելու Ֆրենք Քերլլոլի և Քրիստ Ֆասսի հետ։ Նա զբաղեցրել է վեցերորդ տեղը Գրան պրի Trophée Eric Bompard-ում և Cup of China-ում, չհասնելով ֆինալ և տանուլ տալով Վանկուվերում կայացած Մարկեի միջազգային մրցույթը՝ զրկվել է Եվրոպայի առաջնությունից։ Այնտեղ Կարոլինան հաղթեց երկու տեսակի ծրագրեր, իսկ Մարկեում գրավեց ութերորդ տեղը։ Օլիմպիադայում լինելով ֆավորիտներից մեկը նա գրավեց միայն յոթերորդ տեղը, իսկ ինքնակամ ծրագրով խախտելով շարքերը և թռիչքների ժամանակ թույլ տալով կոպիտ սխալներ, Քոսթնեը զբաղեցրեց միայն տասնիններորդ տեղը։ Ընդհանուր հաշվարկներով նա զբաղեցրեց տասնվեցերորդ տեղը։
Ձախողումից հետո Կարոլինա Կոստները որոշում է վերադառնալ Իտալիա, Թուրին և մարզվել Էդուարդ դե Բերնարդի ղեկավարությամբ։ Իսկ 2010 թվականի հուլիսին նա սկսում է մարզվել իր հին մարզիչ Միխայիլ Հուտուի ղեկավարությամբ։
2010-2011 թվականներին Կոստները պետք է մասնակցեր Գրան պրիի երկու ծրագրերի դրանք էին. Skate America և NHK Trophy ծրագրերը։ Չնայած նրան որ մարզուհին վնասվածք ուներ, նա Ամերիկայի Միացյալ Նահանգներում գրավեց երրորդ տեղը, իսկ Գրան պրիի ֆինալում ստացավ արծաթե մեդալ։ Եվրոպայի առաջնությունում, որ տեղի էր ունենում Շվեցարիայի մայրաքաղաք Բեռնում, նա գրավեց երկրորդ տեղը, առաջին տեղը զիջելով տեղացի մարզուհի Սարա Մայերին։ Եվրոպական առաջնության և աշխարհի առաջնության կայացման շրջաններում մարզուհի որոշում է մասնակցել տեղական գեղասահքի մրցույթ Gardena Spring Trophy-ում։ Մրցույթի առաջին շրջանի ավարտից հետո Կարոլինան իր կարիերայի մեջ առաջին անգամ ընդմիջում է անում։ Մարզուհու հանգիստը տևեց 2.5 ամիս։
2012 թվականին Կոստները հայտարարում է, որ պատրաստվում է ավարտել իր սպորտային կարիերան Սոչիի Օլիմպյական խաղերից հետո։ Այս մասին հայտարարելուց հետո մարզուհին իրեն ամբողջովին տրամադրում է մարզումներին, որպիսզի 2014 թվականի Օլիմպիական խաղերին լինի մաքսիմալ պատրաստ։ Եվրոպայի առաջնությունում մասնակցելուց, այնտեղ երկրորդ տեղը զբաղեցնելուց և այլ ծրագրերի մասնակցելուց հետո նա դարձավ ոսկե մեդալակիր։ Աշխարհի առաջնությունում նա զբաղեցնում է երկրորդ տեղը մոտավորապես քսան միավորով պակաս լինելով կորեուհի Կիմ Յոն Աից։
2013 թվականին Կարոլինան սկսում է մարզվել Օբերստդորֆում։ Գրան պրիի մրցույթում մարզուհին լավ է ներկայանում, սակայն Cup of China-ում զբաղեցնում է երրորդ, իսկ Rostelecom Cup-ում երկրորդ տեղը։ Դրա հետ մեկ տեղ նա չի կարողանում մասնակցել ֆինալային խաղերին։ Արդյունքում եվրոպական մրցումներում Ռուսաստանի մասնակիցները Կարոլինային չեն թողնում գրավել առաջին տեղ, այս անգամ նա միայն երրորդն է։ Հաջորդ տարի մարզուհին մասնակցում է չորս տարին մեկ տեղի ունեցող ավենակարևոր մրցույթին։ Օլիմյադայում Կարոլինան առաջին անգամ կարողանում է դառնալ մեդալակիր, զբաղեցնելով երրորդ տեղը։ Այստեղ նրա ընդհանուր բալերը եղել են 216,73-ը։ Մրցումներից հետո Կարոլինան ասել է.
Մեկ ամիս հետո Քասթներ Կարոլինան մասնակցում է աշխարհի առաջնությանը Ճապոնիայում և դառնում է բրոնզե մեդալակիր։
Ապաորակում և վերադարձ
2014 թվականի հունիսին մարզուհի հայտարարեց, որ բաց կթողնի 2014/2015 թվականները։
2015 թվականի հունվարի 16-ին մեղադրվելով դոպինգի օգտագործման մեջ, իր նախկին ընկեր Ալեքս Շվացերի կողմից, նա որակազրկվեց։ 2016 թվականի գարնանը նա նորից վերադարձավ և սկսեց մարզվել։ Ամռանը սկսեց համագործաքցել ռուսական մարզիչ Ալեքսեյ Միշինի հետ։
Նոյեմբերին նա պաշտոնապես հայտարարեց, որ Միշինը իր մարզիչն է։ Որակազրկումից հետո մազուհին մասնակցելով Ոսկե ձի մրցույթին, կարողացավ գրավել առաջին տեղը։ 2016 թվականին նա միջազգային առաջնությունում կարողացավ յոթերորդ անգամ գրավել առաջին տեղը։
Անձնական կյանք
Երկար տարիներ Կարոլինա Կոստների ընկերը եղել է 2008 թվականի Օլիմպիական չեմպիոն, Օլիմպիական 50 կիլոմետրանոց վազքի մարզիկ Ալեքս Շվեյցը։ Իրենց հարաբերությունների մասին Կոստները պատմել է 2011 թվականին իտալական «International Figure Skating» թերթի հարցազրույցում։ Կոստները նրա հետ գնացել է իր ամառային առաջնություններին, իսկ Ալեքսը նրան միշտ ուղեկցում էր առաջնությունների ժամանակ։ 2014 թվականին նրանք բաժանվեցին։
Ծանոթագրություններ
Կատեգորիա:Իտալացի գեղասահորդներ
Շվեդական երաժշտություն
Շվեդական երաժշտություն Շվեդիայի երաժշտությունը զարգացել է սկանդինավյան երաժշտության մշակույթների ընդհանուր հոսանքին համընթաց։ 20-րդ դար այն ձեռք է բերել ազգային ինքնատիպության գծեր։ Հնագույն ժողովուրների նվագարաններից են՝ լուր (հովվական եղջերափողակ), զանգակներ, ավելի ուշ գեղջկական անսամբլներում կիրառվել են նաև ջութակը, կլառնետը, ֆլեյտան, տավիղը։
11-16-րդ դարերի երաժշտուփյունը
Մինչև 13-րդ դար երաժշտության արվեստի ներկայացուցիչները եղել են սկաչդերները, մինչև 16-րդ դար սկիզբը շրջիկ երաժիշտները՝ «լեկարները»։ 14-15-րդ դարերը ստեղծվել են երգբալլադներ և քաղաքական հակաֆեոդների երգեր, ռեֆորմացիայից հետո՝ ավետարանական սաղմոսներ։ Պրոֆեսիոնալ երաժշտության ձևավորման վրա ազդել է գրիգորյան խորալը (Շվեդիան է մուտք գործել 11-րդ դար քրիստոնեություն ընդունելուց հետո), ռեֆորմացիայի ժամանակներից բողոքական խորալը։ Աշխարհիկ երաժշտության կյանքի կենտրոնը թագավորական պալատն էր Ստոկհոլմում, ուր 1526 րվականից հանդես էր գալիս պալատական կապելլան։
18-րդ դարի երաժշտությունը
18-րդ դար կապելլան ղեկավարել են Ռումանը (1729-1737)՝ առաջին պրոֆեսիոնալ ազգային կոմպոզիտորներից մեկը (եկեղեցական խմբերգային երաժշտություն) և Ուտտինին (1768 թվականից)՝ «Թետիս և Պելեա» (1773) շվեդ, լեզվով առաջին օպերայի հեղինակը, որը 1773 թվականին ստեղծել է օպերային թատերախումբ (Թագավորական օպերայի հիմքը)։ Այդ խմբի բեմադրությունները ներկայացվել են «Բոլխյուսթատրոն»-ում, 1777 թվականից՝ Դրոտնինգհոլմ դղյակում (Ստոկհոլմին մոտ)․ 1782 թվականին թատրոնն ստացել է մշտական շենք (1898 թվականին՝ նոր շենք)։ Այստեղ ներկայացվել են շվեդ, կոմպոզիտորներ Նաումանի («Գուստավ Վազա», 1786), 19-րդ դար սկզբին՝ շվեդ, խոշոր ռոմանտիկ կոմպոզիտոր, ջութակահար և դիրիժոր, շվեդ․ 1-ին սիմֆոնիսա Բերվալդի, Ստենբորգի (կոմիկական օպերաներ), 19-րդ դար վերջին՝ Հալլենի օպերաները։ 18-րդ դարի վերջի 19-րդ դարի սկզբի կոմպոզիտորներից են նաև Ֆոգլերը, Կրաուսը, Պալմը։ 1771 թվականին Ստոկհոլմում հիմնադրվել է Երաժշտության թագավորական ակադեմիան (սկզբում համերգային կազմակերպություն, ավելի ուշ՝ ուսումնական հաստատություն, 19-րդ դար վերջին՝ կոնսերվատորիա, 1940 թվականից՝ Բարձրագույն երաժշտ․ դպրոց, 1971 թվականից՝ Պետական բարձրագույն երաժշտ․ դպրոց)։
19-20-րդ դարերի երաժշտությունը
19-րդ դար սկզբին հավաքվել և հրատարակվել են ժողովրդական երգերի անթոլոգիաներ։ ժողովրդական մեղեդիներ օգտագործել են 19-րդ դար 2-րդ կեսի կոմպոզիտորներ Լինդբլադը (երգերի համար անվանել են«շվեդական Շուբերտ», նաև օպերայի, սիմֆոնիկ, կամերային գործիքային երկերի հեղինակ), Հալստրյոմը («Կախարդված կինը» օպերան, 1874), Հալլենը (օպերաներ, սիմֆոնիկ պոեմներ, խմբերգային գործեր)։ 19-րդ դար կեսերից երաժշտ․ կյանքը զարգացել է նաև Մալմյոյում, Նորչյոպինգում և Գյոթեբորգում 1858—1861 թվականներին Գյոթեբորգի սիմֆոնիայի նվագախումբը ղեկավարել է Սմետանան)։ Համաշխարհային ճանաչման է արժանացել շվեդ, վոկալ դպրոցը, լավագույն երգչուհիներից են՝ Լինդը («շվեդ, սոխակ»), Նիլսոնը, է․ Գուլբրանսոնը, Բյոռլինգը։ 20-րդ դար 1-ին կեսի կոմպոզիտորական ազգական դպրոցի հիմնադիրներն են՝ Պետերսոն-Բերգերը ( Վագների ոգով երաժշտական դրամաներ, 5 սիմֆոնիա, վոկալ և գործիքային երկեր), Ստենհամմարը (կամերային-գործիքային երկեր, օպերաներ, սիմֆոնիաներ), Ալվենը (նվագախմբային երկեր, այդ թվում՝ «Շվեդական ռապսոդիաներ», խմբերգեր), Վիրենը (սիմֆոնիաներ, կոնցերտներ նվագախմբի հետ, դրամատիկ, թատրոնի և կինոյի երաժշտություն)։ Այլ երաժիշտներից են՝ ջութակահար, դիրիժոր կոմպոզիտոր Աուլինը, կոմպոզիտորներ է Շյոգրենը, Բերգը, Կալստենիուսը, Ռանգստրյոմը, Ատտերբերգը, Նյուստրյոմը, Ռուսենբերգը, Պերգամենտը, Բլումդալը։ 1950-ական թվականներին կոմպոզիտորներից են՝ Վիրենը, Լարսոնը, ֆոն Կոխը, Բեկը։ 1960-1970-ական թվականներին մի շարք կոմպոզիտորների ստեղծագործությունը ձևավորվել է ավանգարդ}ւզմի ազդեցությամբ։ Ստեղծվել են ժամանակակից երաժշտության ընկերություն («Սամտիդա մոլզիկ», 1960), էչեկտրոնային երաժշտության ստուդիաներ Ստոկհոլմում (1964) և Մալմյոյում (1966)։ Այսպես կոչված, էքսպերիմենտալ երաժշտություն են գրում Մյոլնեսը, Վելինը, Բարկը, Նիլսոնը, Մորտենսոնը և ուրիշներ։ Շվեդիայում գործում են 10 պրոֆեսիոնալ սիմֆոնիայի նվագախումբ, այդ թվում՝ Շվեդ, ռադիոյի, Ստոկհոլմի ֆիլհարմոնիայի (1974-1976 թվականներին ղեկավարել է Ռոժդեստվենսկին), Գյոթեբորգի սիմֆինիայի նվագախմբերը, երգչախմբեր, այդ թվում Շվեդ, ռադիոյի, Ստոկհոլմի կամերային երգչախմբերը։ Օպերային թատրոններ կան Ստոկհոլմում (շվեդական Թագավորական օպերա), Գյոթեբորգում և Մալմյոյում։ Մյուզիքլներ և օպերետներ բեմադրվում են Ստոկհոլմի «Օսկարս-թատրոն»-ում։ Գործում են՝ Համերգային միավորում Ստոկհոլմում (1902 թվականից), Նվագախմբային միավորում Գյոթեբորգում (1905 թվականից), Շվեդական կոմպոզիտորների միություն (1918 թվականից), Երգչախմբերի միություն (1925 թվականից) են, այդ թվում սիրողական երաժշտական կազմակերպություններ։ Երաժշտական ուսսումնասիրող խոշորագույն հաստատություններն են՝ Պետական բարձրագույն երաժշտության դպրոցը Ստոկհոլմում, Մալմյոյի կոնսերվատորիան (1907 թվականից), Գյոթեբորգի երաժշտության համալսարանը (1932 թվականից), բազմաթիվ երաժշտության դպրոցները։ 1963 թվականից գոյություն ունի մենակատարների և կամերային անսամբլների ելույթները կազմակերպող համերգային կազմակերպություն։ ժամանակակից դիրիժորներից են էռլինգը, Վեստերբերգը, Բլումստեդը, դաշնակահարներից՝ Լեյգրաֆը, էրիկսոնը, ջութակահարներից՝ Բեռլինը, Վոլֆը, թավջութակահար է․ Բլյոնդալ-Բենգտսոնը, երգիչներից՝ Գեդդան, Սյոդեռլյոֆը, երգչուհիներից՝ Նիլսոնը, Անդերսոնը, Սյոդերստրյոմը, Մայերը, Հալլինը, երաժշտագետներից՝ Ֆրյուկլունդը, Բենգտսոնը։
Թավջութակահարներ
Կատեգորիա:Շվեդիայի արվեստ
(6203) Լյուբամորոզ
(6203) Լյուբամորոզ (Lyubamoroz), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 3-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 3,158437 ա. մ., առավելագույնը մոտենում է 3,0135 ա. մ. հեռավորության վրա և հեռանում 3,3034 ա. մ. ։ Արեգակի շուրջ մեկ ամբողջական պտույտ է կատարում 2050,25 երկրային օրվա ընթացքում, իր ուղեծրով շարժվելով միջինում 0,175588 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,95° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վալենտին Թովմասյան
Վալենտին Խաչատուրի Թովմասյան , հայ երաժշտագետ, արվեստագիտության թեկնածու։
Կենսագրություն
Վալենտին Թովմասյանը ծնվել է 1937 թվականին, Երևանում։ 1958 թվականին ավարտել է Ռոմանոս Մելիքյանի անվան երաժշտական ուսումնարանի փողային բաժնի շեփորի դասարանը` ՀՀ վաստակավոր արտիստ Աշոտ Կարապետյանի ղեկավարությամբ, 1967 թվականին՝ Երևանի Կոմիտասի անվան պետական կոնսերվատորիայի նվագախմբային ֆակուլտետի փողային ամբիոնի շեփորի դասարանը` ՀՀ արվեստի վասատակավոր գործիչ Միքայել Խաչատրյանի ղեկավարությամբ։
1962-1967 թթ. աշխատել է որպես շեփորահար Երևանի  «Նաիրի» կինոթատրոնի ջազ նվագախմբում, ապա «Երևան» փողային նվագախմբում, մասնակցել շուրջ 100 համերգի։ 1967-1977 թթ. աշխատել է որպես շեփորահար ՀԽՍՀ հեռուստատեսության և ռադիոյի պետական կոմիտեի սիմֆոնիկ նվագախմբում, որի կազմում բազմաթիվ ձայնագրություններ է կատարել և մասնակցել ավելի քան 200 համերգի։ 1978-1989 թթ. Երևանի Խ. Աբովյանի անվան հայկական պետական մանկավարժական ինստիտուտում դասավանդել է «Փողային գործիքների կատարողական արվեստի պատմություն» և «Փողային գործիքների կատարողական արվեստի մեթոդիկա»։ 1977-2006 թթ. աշխատել է Հայաստանի ռադիոյի երաժշտական հաղորդումների գլխաղոր խմբագրության երաժշտական մեկնաբան, ավագ խմբագիր։ Հեղինակել է ավելի քան 4000 ռադիոծրագիր, ինչպես նաև 120 ռադիոծրագիր Մոսկվայի «Օստանկինո» և 250 ռադիոծրագիր «ՎԷՄ» ռադիոկայանների համար։ 1992 թվականից դասավանդել է «Փողային գործիքների կատարողական արվեստի պատմություն» և «Փողային գործիքների կատարողական արվեստի մեթոդիկա» Երևանի Կոմիտասի անվան պետական կոնսերվատորիայում։ 2000 թվականից աշխատել է «Երաժշտական Հայաստան» գիտատեսական, քննադատական-հրապարակախոսական երաժշտական ամսագրի պատասխանատու քարտուղար ։ 2004 թվականից աշխատել է Երևանի Կոմիտասի անվան պետական կոնսերվատորիայի հրատարակչության բաժնի վարիչ, «Երաժիշտ» ամսաթերթի և Երևանի պետական կոնսերվատորիայի ուսումնամեթոդական աշխատությունների ժողովածուի խմբագիր։
Մրցանակներ
2005 թ. Թովմասյանն արժանացել է Հայաստանի ռադիոյի «Ոսկե գրիչ» հատուկ մրցանակին։
Գիտական աստիճաններ
2004 թ. Վ. Թովմասյանին շնորհվել է Երևանի Կոմիտասի անվան պետական կոնսերվատորիայի դոցենտի կոչում։
2011 թ. Հայաստանի Գիտությունների ազգային ակադեմիայի Արվեստի ինստիտուտում Վ. Թովմասյանը պաշտպանել է «Նվագախմբային փողային գործիքները և դրանց կատարողականությունը Հայաստանում» թեկնածուական ատենախոսությունը և ստացել արվեստագիտության թեկնածուի գիտական աստիճան։
Աշխատություններ
Վալենտին Թովմասյանը գիտական բազմաթիվ գրախոսականների հեղինակ է, հանդես է եկել հանրապետական և միջազգային գիտաժողովներում ։ Հրատարակել է  «Կյանքի ուրվագիծ. Միքայել Խաչատրյան» (2004), «Փողային և հարվածային գործիքներ փայտից և պղնձից» (2011), «Փայտյա և պղնձյա փողային գործիքների կատարողական արվեստի պատմություն» (2014)  և «Փայտյա և պղնձյա փողային գործիքների կատարողական արվեստի մեթոդիկա» (2014) գրքերը ։
Գրի է առել և խմբագրել է Հայկազ Ճգնավորյանի «Հուշ և Փաշառու» հուշամատյանը («Արաքս», Թեհրան 2009)։
Վ. Թովմասյանի հեղինակած գիտական, վերլուծական, քննադատական և հրապարակախոսական ավելի քան 1000 հոդված է տպագրել «Սովետական Հայաստան», «Սովետական արվեստ», «Երեկոյան Երևան», «Ավանգարդ», «Հայրենիքի ձայն», «Գեղարվեստ», «Ուրբաթ», «Եթերում է Երևանը», «Եթեր», «TV Channel», «Ալիք», «Արարատ», «Երաժիշտ», «Զրուցակից», «Երաժշտական Հայաստան», «Музыкальная Академия» (Մոսկվա), «Собеседник Армении», «Գրականութեան և Արուեստներու» և «Շիրակ» (Հալեպ) պարբերականներում և ամսագրերում ։
Ընտանիք
1971 թվականին ամուսնացել է կենսաբան Նելլի Բարսեղի Մուրադյանի հետ։ 1976 թվականին ծնվել է նրանց որդին` Նարեկ Թովմասյան։
Հարցազրույցներ
Կատեգորիա:Հայ երաժշտագետներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Արվեստագիտության թեկնածուներ Կատեգորիա:Հայաստանի կոմպոզիտորների և երաժշտագետների միության անդամներ Կատեգորիա:Հայաստանի ժուռնալիստների միության անդամներ
Աշոտ Սարկիսով
Կենսագրություն
Ծնվել է հայ հոր և ռուս մոր ընտանիքում։ Ավարտել է սպայական կուրսեր (1943), Լենինգրադի (այժմ՝ Սանկտ Պետերբուրգ) Ֆ․ Ձերժինսկու անվան բարձրագույն ռազմածովային ինժեներական ուսումնարանը (1950)։ Երկրորդ համաշխարհային պատերազմի տարիներին, 85-րդ ծովային-հրաձգային բրիգադի կազմում, մարտնչել է Լենինգրադյան և Կարելական ռազմաճակատներում, եղել է ավտոմատավորների, ապա՝ հետախուզության ջոկատի հրամանատար, առանձին գումարտակի կապավոր սպա, ականանետային վաշտի հրամանատար։ 27 տարի աշխատել է որպես Սևաստոպոլի ռազմածովային ինժեներական ուսումնարանի պետ։ Ավելի քան 120 գիտական աշխատությունների, մի շարք դասագրքերի և գյուտերի հեղինակ է։ Գիտական ուսումնասիրությունները վերաբերում են նավաշինության ասպարեզում միջուկային էներգետիկայի կիրառմանը, նավային էներգատեղակայանքների հուսալիության բարձրացմանը։
Պարգևատրվել է Կարմիր աստղի 3, «Հայրենական պատերազմի» 2-րդ աստիճանի, «Պատվո նշան», Հայրենիքին ծառայության համար 3-րդ աստիճանի շքանշաններով։
Ծանոթագրություններ
Կատեգորիա:Հայ ռազմական գործիչներ Կատեգորիա:Տեխնիկական գիտությունների դոկտորներ Կատեգորիա:Պրոֆեսորներ Կատեգորիա:Հայկական ծագմամբ ռուսներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Հայ ճարտարագետներ Կատեգորիա:Հայ ֆիզիկոսներ Կատեգորիա:Ռուսաստանի ԳԱ իսկական անդամներ
Ամուրյան գիշերաչղջիկ
Ամուրյան գիշերաչղջիկ (Myotis bombinus) ձեռնաթևավորների կարգի ոչ մեծ չղջիկ է։ Նրա մարմնի քաշը սովորաբար 4,5-8,5 գ է, մարմնի երկարությունը՝ 40-50 մմ, պոչի երկարությունը 36-47 մմ, նախաբազուկի երկարությունը 36-42 մմ, թևերի բացվածքը՝ 24-31 սմ։
Բնութագիր
Նախկինում համարվում էր՝ Նատտերեր չղջիկի ենթատեսակ։ Ականջը երկար է, նեղ, ունի երկար դունչ, դեմքը մերկ է, վարդագույն։ Ոտնաթաթը հավասար է կոշիկի ճիտքի կեսին։ Թևերը լայն են, մաշկի թաղանթը ամրացված է հիմքի վրա, արտաքնապես մատները։ Միջֆեմորալ թաղանթի հետևի եզրը պատված է թարթիչներով։ Էպիբլեմ չկա։ Մորթին հաստ է, երկար, անհարթ, մեջքի մազերը՝ դարչնագույն՝ ավելի մուգ հիմքերով, որովայնին՝ գունատ-սպիտակավուն։
Տարածվածություն
Հարավարևելյան Սիբիրի, Հեռավոր Արևելքի, Մանջուրիայի, Կորեայի և Ճապոնիայի լայնատերև և խառը անտառներ։
Watch My Dance
Watch My Dance (Դիտիր իմ պարը), կիպրոսցի երգիչներ Լուկաս Յորկասի և Ստերեո Մայքի երգը Եվրատեսիլ 2011 երգի մրցույթի համար։ Երգը մրցույթի եզրափակիչ փուլում զբաղեցրել է 7-րդ հորիզոնականը 120 միավորով։
Մահլամյաե
Մահլամյաե (Mahlamäe), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 75 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Ռապլա շրջանի բնակավայրեր Կատեգորիա:Էստոնիայի գյուղեր
Յորիկ Ռավե
Յորիկ Ռավե (Yoric Ravet, ), ֆրանսիացի ֆուտբոլիստ, գերմանական «Ֆրայբուրգ» ֆուտբոլային ակումբի կիսապաշտպան։
Քաշունիք (համայնք, Քաշաթաղի շրջան)
Քաշունիք, համայնք Արցախի Հանրապետության Քաշաթաղի շրջանում ։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո    և Արցախի Հանրապետության կողմից համարվում է օկուպացված ։
Յորիկ Ռավե
Ակումբային կարիերա
Ռավեն «Գրենոբլ» ակումբի սան է, որի կազմում խաղացել է 2007-2011 թվականներին։ 2008 թվականի օգոստոսի 9-ին «Սոշո» ակումբի դեմ խաղի ժամանակ իր նորամուտն է նշել Ֆրանսիայի ֆուտբոլի առաջնությունում ։ 2010 թվականի փետրվարի 27-ին «Նանսի» ֆուտբոլային ակումբի դեմ խաղի ժամանակ իր առաջին գոլն է խփել «Գրենոբլ» ակումբի կազմում ։ «Գրենոբլ» ակումբում անցակցրած 2 մրցաշրջաններում չի եղել թիմի հիմնական խաղացող, այլ փոխարինման է դուրս եկել միայն խաղի վերջում։ Միայն 2010-11 թվականների խաղաշրջանի ժամանակ, երբ ակումբը հայտնվել է Ֆրանսիայի ֆուտբոլի երկրորդ դիվիզիոնում, սկսել է ավելի շատ ժամանակ անցկացնել խաղադաշտում։ 2011 թվականի հունվարի 30-ին 600 հազար եվրոյով տեղափոխվել է «Սենտ-Էտիեն ֆուտբոլային ակումբ»։ Սակայն Յորիկը չի կարողացել ամրապնդվել թիմի հիմնական կազմում` 2 խաղաշրջանի ընթացքում խաղալով միայն 66 րոպե։ Հաջորդ մրցաշրջանին վարձավճարով տեղափոխվել է «Անժե» ֆուտբոլային ակումբ ։ «Անժեի» կազմում Երկրորդ դիվիզիոնում մասնակցել է 29 խաղի` խփելով ընդամենը 3 գնդակ։
2013 թվականի հուլիսի 29-ին ազատ գործակալի իրավունքով տեղափոխվել է շվեցարական «Լոզաննա» ակումբ` կնքելով 2 տարվա պայմանագիր ։ Նույն թվականի սեպտեմբերի 22-ին «Ցյուրիխ» ակումբի դեմ խաղի ժամանակ իր նորամուտն է նշել Շվեցարիայի առաջնությունում։ 2014 թվականի փետրվարի 9-ին «Սիոնա» ակումբի դեմ խաղի ժամանակ իր առաջին գոլն է խփել «Լոզաննա» ակումբում ։
Քաշունիք (համայնք, Քաշաթաղի շրջան)
Աշխարհագրություն
Բերձոր շրջկենտրոնից հեռու է 62 կմ, իսկ մայրաքաղաք Ստեփանակերտից` 112 կմ ։
Յորիկ Ռավե
Ակումբային կարիերա
2014 թվականի հուլիսի 1-ին տեղափոխվել է «Գրասսհոփեր», որի կազմում իր նորամուտն է նշել Եվրոգավաթում։ 2014 թվականի հուլիսի 30-ին Չեմպիոնների լիգայի երրորդ որակավորման խաղի ժամանակ ֆրանսական «Լիլ» ակումբի դեմ խաղում իր նորամուտն է նշել եվրոգավաթում ։ «Գրասսհոփեր» ակումբում խաղալով 53 խաղ` խփել է 16 գնդակ։ 2016 թվականի հունվարի 14-ին տեղափոխվել է «Յանգ Բոյզ» ֆուտբոլային ակումբ։
Քաշունիք (համայնք, Քաշաթաղի շրջան)
Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Քաշունիք համայնքն իր մեջ ներառում է Քաշունիք, Մորաջուր և Վերին Քաշունիք գյուղերը ։
Յորիկ Ռավե
Միջազգային կարիերա
2009 թվականին Ֆրանսիայի մինչև 20 տարեկանների հավաքականի կազմում մասնակցել է Միջերկրածովյան խաղերին։
Արտաքին հղումներ
Կատեգորիա:Յանգ Բոյզի ֆուտբոլիստներ Կատեգորիա:Ֆրայբուրգի ֆուտբոլիստներ Կատեգորիա:Գրասհոպերի ֆուտբոլիստներ Կատեգորիա:Սենտ Էտիենի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Ֆուտբոլի հարձակվողներ
Քաշունիք (համայնք, Քաշաթաղի շրջան)
Վարչատարածքային բաժանում և համայնքային կյանք
Համայնքում գործում էր գյուղապետարան, բուժկետ, միջնակարգ դպրոց ։
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ ։
Գործում էր ջրամատակարարման համակարգ։ Առկա են նաև խմելու ջրի համար պիտանի 18 անհատական ջրհորներ։ Խմելու ջրի համար օգտագործվում էր նաև ոռոգման նպատակով մատակարարվող ջրանցքի ջրերը մշակում անցնելուց հետո։ Համայնքի տարածքով էր անցնում «Քաշունիք-1» և «Քաշունիք-2» ոռոգման ջրատարները ։
2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից ։
Համայնքը միացված էր հանրապետության տրանսպորտային կապին, մասնավորապես՝ Կովսական-Ստեփանակերտ-Կովսական և Կովսական-Բերձոր-Կովսական երթուղիներին ։
Կրթություն
Քաշունիք համայնքում գործում էր միջնակարգ դպրոց, որտեղ 2015 թվականի դրությամբ սովորում էր 15 աշակերտ ։
Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 1277,2 հա-ը գյուղատնտեսական նշանակության են ։
Ծանոթագրություններ
Կատեգորիա:Քաշաթաղի շրջանի համայնքներ
Քաղաքական բռնաճնշումներ Խորհրդային Միությունում
Քաղաքական բռնաճնշումներ Խորհրդային Միությունում, Հոկտեմբերյան հեղափոխությունից հետո խորհրդային բռնապետության գործիք հանդիսացող և Խորհրդային Միության կողմից իրականացված քաղաքականություն, որի զոհ են դարձել տասնյակ միլիոնավոր մարդիկ։ Խորհրդային բռնաճնշումների գագաթնակետն է հանդիսացել է ստալինյան ժամանակաշրջանը, գոյատևելով ընդհուպ մինչև «Խրուշչովյան ձնհալի» ժամանակ, որը բրեժնևյան ճահճացման ժամանակ ուղեկցվել է խորհրդային այլախոհների հետապնդումների ուժեղացմամբ և չի ընդհատվել նույնիսկ Գորբաչյովյան «վերակառուցման» ընթացքում։ Խորհրդային այդ բռնաճնշումների ժառանգությունը մինչ օրս ազդում է խորհրդային բռնապետության կողմից օկուպացված և այժմ ազատ պետությունների ամենօրյան կյանքին։
Ակունքներ և վաղ ժամանակաշրջան
Ի սկզբանե դասակարգային պայքարի և դրանից բխող պրոլետարիատի դիկտատուրայի վերաբերյալ լենինյան տեսակետը ապահովել է բռնճնշումների տեսական հիմքը։ Դրա իրավական հիմքը ձևակերպվել է ՌԽՖՍՀ քրեական օրենսգրի 58-րդ հոդվածում և խորհրդային այլ հանրապետությունների նմանատիպ հոդվածներում։
Հետստալինյան ժամանակաշրջան (1953-1991)
Ստալինի մայվանից հետո սկսվել է բռնաճնշման ենթարկվածների իրավունքների վերականգնման համընդհանուր գործընթաց, բռնաճնշումների մասշտաբները կտրուկ նվազել են, սակայն քաղաքական այլընտրանքային հայացքներ ունեցողները (այսինքն՝ այլախոհները) խորհրդային իշխանությունների կողմից շարունակել են հալածվել մինչև 1980-ական թվականների վերջը։ Հակախորհրդային քարոզչության ու պրոպագանդայի համար քրեական պատասխանատվությունը չեղարկվել է միայն 1989 թվականի սեպտեմբերին։
Լրացուցիչ գրականություն
Կատեգորիա:Այլախոհների հետապնդումներ Խորհրդային Միությունում Կատեգորիա:Կոմունիստական հանցագործությունների հիշատակում
Ըմբշամարտի Եվրոպայի առաջնություն 2016
Ըմբշամարտի Եվրոպայի առաջնություն 2016, անցկացվել է 2016 թվականի մարտի 8-ից 13-ը Լատվիայի մայրաքաղաք Ռիգայում ։
Արտաքին հղումներ
Կատեգորիա:2016 ըմբշամարտում Կատեգորիա:Ըմբշամարտի Եվրոպայի առաջնություններ
Աֆրիկայի միասնության կազմակերպություն
Աֆրիկայի միասնության կազմակերպություն (ԱՄԿ) (անգլերեն՝ Organization of African Unity (OAU)), Աֆրիկայի ան­կախ պետությունների տարածաշրջանային միջկառավարական անվտանգության կազմակերպություն։ Ստեղծվել է 1963 թ. Ադիս-Աբեբայում։ Նպատակն է անդամ-պետությունների միջև քաղաքական և տնտեսական համագործակ­ցության համակողմանի զարգացումը, մայրցամաքում գաղութատիրության բոլոր ձևերի վերացումը, աֆրիկյան պետությունների ինքնիշխանության և տարածքային ամբողջականության ու անկախության պահապանությունը։ Բարձ­րագույն մարմինն է պետությունների գլուխների և կառավարությունների ղեկավարների վեհաժողովը։ Նստավայրը գտնվում Է Ադիս-Աբեբայում (Եթովպիա)։
Ուիլյամսոն շրջան (Թենեսի)
Ուիլյամսոն շրջան (Williamson County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.507 կմ² է, բնակչությունը՝ 126.638 մարդ (2000 թ. տվյալներով)։ Շրջկենտրոնն է Ֆրանկլին բնակավայրը։ Կազմավորվել է 1799 թ.։
Կատեգորիա:Թենեսիի շրջաններ
Կիրա Յարմիշ
Կիրա Յարմիշ (Ки́ра Алекса́ндровна Я́рмыш, ), ռուս հասարակական գործիչ, գրող։ Ալեքսեյ Նավալնիի մամուլի քարտուղար, «Անհավանական պատահարներ № 3 կանանց խցում» վեպի հեղինակ, որը հրատարակվել է 2020 թվականին։
Կենսագրություն
Կիրա Յարմիշը ծնվել է Դոնի Ռոստովում 1989 թվականի հոկտեմբերի 11-ին ։ 2007 թվականին նա առանց քննությունների ընդունվել է ՄՄՀՊԻ-ի միջազգային ժուռնալիստիկայի ֆակուլտետ՝ հաղթելով «Умницы и умники» օլիմպիադայում։ Համալսարանն ավարտելուց հետո աշխատել է Պուշկինի թանգարանի և «ЮТэйр» ավիաընկերության մամուլի ծառայություններում։ 2013 թվականին մասնակցել է Ալեքսեյ Նավալնիի նախընտրական արշավին, որն իր թեկնածությունն է առաջադրել Մոսկվայի քաղաքապետի պաշտոնում ։ 2014 թվականի օգոստոսին դարձել է Նավալնիի մամուլի քարտուղարը և կոռուպցիայի դեմ պայքարի հիմնադրամի մամուլի քարտուղարը։ Նավալնին այդ կապակցությամբ գրել է. «Մեզ համար կարևոր էր, որպեսզի մամլո քարտուղարը տարօրինակ ազգանուն ունենար» ։
2017 թվականին Յարմիշը եղել է Նավալնի 20:18 և Նավալնի LIVE հաղորդումների մի քանի թողարկումների մասնակից, վարել է Ազդանշան անունով փոքր լրատվական քաղաքական թողարկումներ, իր անունից հանդես է եկել հակակոռուպցիոն հայտարարություններով։ Մասնավորապես, նա տեսանյութ է հրապարակել, որում ասել է, որ Պուտինի ընկեր Միխայիլ Կովալչուկին պատկանում է ամբողջ հեռուստատեսությունը, ավելի ուշ Յարմիշը խոստովանել Է տեսահոլովակում փաստացի սխալների առկայության մասին և հեռացրել այն ։
2018 թվականի փետրվարին Մոսկվայի Սիմոնովի շրջանային դատարանը Յարմիշին 5 օրով կալանավորել էր թվիթի համար, որը բացասական վերաբերմունք էր ձևավորում Ռուսաստանի նախագահի պաշտոնի գրանցված թեկնածուներից մեկի նկատմամբ, նույն թվականի մայիսին Մոսկվայի Տվերի շրջանային դատարանը 25 օր վարչական կալանք էր նշանակել «Նա մեզ համար ցար չէ» ակցիայի թեմայով թվիթների համար ։
Գրական գործունեություն
2020 թվականի հոկտեմբերի 26-ին Corpus հրատարակչությունում լույս է տեսել Կիրա Յարմիշի Անհավանական պատահարներ № 3 կանանց խցում վեպը ։ Գրքի գլխավոր հերոսուհին Անյան է, ով հակակոռուպցիոն հանրահավաքին մասնակցելու պատճառով հայտնվել է հատուկ կացարանում։ Վեպը հիմնված է հեղինակի անձնական փորձի վրա. Ալեքսեյ Նավալնին պատմել է, որ հենց ինքը համոզեց Յարմիշին գիրք գրել ։
Յարմիշի գիրքը մեծ պահանջարկ է ունեցել ։ Դմիտրի Բիկովը Անհավանական պատահարներ... է անվանել ուրախ և հետաքրքրաշարժ բանտային վեպ, որի հեղինակը պատմել է ամենակարևոր և ցավոտ այն նոր Ռուսաստանի մասին, որը կարողացել է ծնվել, աճել և կայանալ հակառակ ամեն ինչի։ Բորիս Ակունինի խոսքով՝ այն շատ ժամանակակից գիրք է, որի տեքստը ավելի իրական է քան Գորկիի մոտ  ։ Գալինա Յուզեֆովիչը վեպը համարել է շատ անձնական, խորապես ունիվերսալ, շատ հետաքրքրաշարժ և իրապես արդիական վեպ, որը մետաֆորայի մակարդակով բնութագրում է մարդու և պետական մեքենայի միջև հարաբերությունների բնույթը պուտինյան Ռուսաստանում ։
Անհավանական պատահարներ...-ը նախատեսվում էր ներկայացնել Մոսկվայի Non/fiction գրախանութ-տոնավաճառում 2021 թվականի մարտին, սակայն տոնավաճառի ղեկավարությունը վերջին պահին չեղարկել է շնորհանդեսը։ Յարմիշը հայտարարել է, որ դա արվել է քաղաքական դրդապատճառներով ։Միխայիլ Զիգարը, Եվգենի Ռոյզմանը և մյուս մասնակիցները աջակցել են Կիրա Յարմիշին իրենց ելույթներում ։
Անձնական կյանք
Յարմիշը 2015 թվականին ամուսնացել է, սակայն հետագայում ամուսնալուծվել է։ 2017 թվականին սկսել է հանդիպել Ռուսլան Շավեդինովի հետ՝ Կոռուպցիայի դեմ պայքարի հիմնադրամի նախագծերի մենեջերի հետ ։
Ծանոթագրություններ
Կատեգորիա:Ռուս գրողներ Կատեգորիա:Ռուս հասարակական գործիչներ Կատեգորիա:Ռուսաստանում «օտարերկրյա գործակալներ» ճանաչված անձինք
Գրիգորի Սկովորոդա (ֆիլմ)
«Գրիգորի Սկովորոդա» («Григорий Сковорода»), 1959 թվականի խորհրդային գեղարվեստական կենսագրական ֆիլմ, որը նկարահանել է ռեժիսոր Իվան Կավալերիձեն Կիևի Ա. Դովժենկոյի անվան ստուդիայում ։
Սյուժե
Ֆիլմը պատմում է թափառող փիլիսոփա Գրիգորի Սկովորոդայի (1722-1794)՝ ուկրաինացի ականավոր հումանիստի, բանաստեղծի, դեմոկրատի և լուսավորականի, ինչպես նաև կայսերական պալատի, ազնվականների, հոգևորականության, հասարակ ժողովրդի հետ նրա հարաբերությունների մասին։
Նկարահանող խումբ
2012 թվականին «Գրիգորի Սկովորոդա» ֆիլմը ներկայացվել է Քեմբրիջում ուկրաինական կինոյի 5-րդ փառատոնին։
Արտյոմովկա (գյուղ, Չեռնոմորսկոեի շրջան)
Արտյոմովկա (Артемівка, Toqa), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Տոկա։
2001 թվականի տվյալներով Արտյոմովկա գյուղում բնակվում էր 238 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Չեռնոմորսկոեի շրջանի բնակավայրեր Կատեգորիա:Ուկրաինայի գյուղեր
Վոտսկայա Ուրադա
Վոտսկայա Ուրադա (Вотская Урада, Вотяк Ураҙы), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Յանաուլսկի շրջանի բնակավայրեր
Սայքս-Պիկոյի համաձայնագիր
Սայքս–Պիկոյի համաձայնագիր, գաղտնի համաձայնագիր, որը կնքվել է 1916 թվականի մայիսի 16-ին Մեծ Բրիտանիայի և Ֆրանսիայի միջև՝ Օսմանյան կայսրության ասիական տիրույթների, առաջին հերթին՝ արաբական նահանգների բաժանման մասին։ Համաձայնագրի նախագիծը պատրաստել էին դիվանագետներ անգլիացի Մարկ Սայքսը և ֆրանսիացի Ժորժ Պիկոն (այստեղից էլ « Սայքս-Պիկո »- յի անվանումը)։ Գաղտնի ստորագրել են Անգլիայի արտգործնախարար է. Գրեյն ու Ֆրանսիայի դեսպան Պ. Կամբոնը Լոնդոնում 1916 թվականի մայիսին։
Նախապատմություն
Դեռևս 1915 թվականի անգլո-ֆրանս-ռուսական գաղտնի համաձայնագրին նախորդած բանակցությունների ժամանակ Անգլիան և Ֆրանսիան Ռուսաստանից որպես փոխհատուցում՝ Կ․ Պոլիսի և նեղուցների դիմաց պահանջում են ճանաչել իրենց հավակնություններն արաբական երկրների նկատմամբ։ Հենց նույն բանակցությունները բացահայտում են արաբական երկրների բաժանման շուրջ Անգլիայի և Ֆրանսիայի միջև տարաձայնությունները, որոնք կարգավորելու համար 1915 թվականի նոյեմբերին սկսվում են անգլո-ֆրանսիական նոր բանակցություններ։ 1916 թվականի սկզբին Կովկասյան ճակատում ռուսական զորքերի հաջողությունները աշխուժացման նոր ազդակ են դառնում Թուրքիայի տարածքի բաժանման անգլո-ֆրանսիական մեկընդմեջ ընթացող այդ բանակցությունների համար։ Արդյունքում՝ 1916-ի փետրվարին կազմվում է համաձայնագրի նախագիծը։
Երբ 1916 թվականի փետրվարին ռուսական բանակը գրավեց էրզրումը և Բիթլիսը, մոտեցավ Իրաքի և Սիրիայի մատույցներին, դաշնակիցները շտապեցին իրենց նախագիծը համաձայնեցնել Ռուսաստանի հետ, և 1916 թվականի մարտի 9-ին Պետրոգրադում Սայքսը և Պիկոն Ռուսաստանի արտաքին գործերի մինիստր Սազոնովին հանձնեցին հուշագիրը։ Որպես հակապայման Ռուսաստանը մասնավորապես պահանջեց իրեն հանձնել Թուրքահայաստանը, Հեքիարիի մարզը և Սև ծովի հարավային ափի մի մասը։ Հանգելով փոխզիջումների՝ համաձայնությունը կայացավ։ Սայքս-Պիկոյի համաձայնագրի բովանդակությունը համաշխարհային հասարակայնությանը հայտնի դարձավ 1917 թվականի նոյեմբերին, երբ սովետական կառավարությունը (Վ․ Ի․ Լենինի ցուցումով) հրապարակեց նրա տեքստը։ Համաձայնագիրը, հօգուտ Անգլիայի փոփոխություններով, դրվեց 1920 թվականի Սան Ռեմոյի կոնֆերանսում ընդունված համաձայնության հիմքում։
Համաձայնագրի նախնական բովանդակություն
Սայքս-Պիկոյի համաձայնագիրը նախատեսում էր արաբական երկրները բաժանել հինգ գոտիների (որոնց մեջ էին մտնում նաև Արևմտյան Հայաստանի մի մասը և Քուրդիստանը)։ Ապա «Ա» և «Բ» գոտիները իբր պետք է միավորվեին՝ որպես արաբական պետությունների ֆեդերացիա։
Համաձայնագրի համալրում
Երբ 1916 թվականի փետրվարին ռուսական բանակը գրավում է էրզրումը և Բիթլիսը, մոտենում Իրաքի և Սիրիայի մատույցներին, դաշնակիցները շտապում են իրենց նախագիծը համաձայնեցնել Ռուսաստանի հետ, և 1916 թվականի մարտի 9-ին Պետրոգրադում Սայքսը և Պիկոն Ռուսաստանի արտաքին գործերի մինիստր Սագոնովին են հանձնում հուշագիրը։ Ռուսական կառավարությունն իր դժգոհություն է հայտնում այն առթիվ, որ ըստ նախագծի Մեծ Բրիտանիան ու Ֆրանսիան ձեռք էին բերելու թուրքական զգալի տարածքներ։
«Հայաստան» ու «Հայկական հարց» տերմիններն ընդհանրապես բացակայում էին փաստաթղթերում, այնինչ երկու տարի առաջ այդ հարցը եվրոպական տերությունների դիվանագիտական հատուկ քննարկման առարկա էր ։ Անգլիական կառավարության լիազոր Մ. Սայքսը Ռուսաստանում Անգլիայի դեսպան Ջ. Բյուքենենին հղած (1916-ի մարտի 12) գրության մեջ անհնար է նկատում հայկական պետության ստեղծումը, ինչպես նաև Հայաստանի հանձնումը Ռուսաստանին։
Քննարկումների ընթացքում, որպես հակապայման Ռուսաստանը մասնավորապես պահանջում է իրեն հանձնել Թուրքահայաստանը, Հեքիարիի մարզը և Սև ծովի հարավային ափի մի մասը։ Փոխզիջումների արդյունքում ստանալով Թուրքիայի բաժանման վերաբերյալ Ռուսաստանի համաձայնությունը՝ դաշնակիցները հավաստում են վերջինիս իրավունքները Կ. Պոլսի և նեղուցների նկատմամբ, որոնք նախատեսված էին 1915 թվականի անգլո-ֆրանս-ռուսական համաձայնագրով, ինչպես նաև նրան են խոստանում Արևմտյան Հայաստանի նահանգները (Էրզրում, Տրապիզոն, Վան, Բիթլիս) և Քրդստանի մի մասը։
Համաձայնագրի գործադրում
Համաձայնագրի բովանդակությունը համաշխարհային հասարակայնությանը հայտնի է դառնում 1917 թվականի նոյեմբերի վերջին, երբ խորհրդային կառավարությունը հրապարակում է դրա տեքստը և չեղյալ համարում այն։ Դաշնակիցների միջև ստեղծված ուժերի նոր հարաբերակցության պայմաններում համաձայնագիրը վերանայվում է հօգուտ Մեծ Բրիտանիայի և դրվում հետագա համաձայնությունների հիմքում ։
Ծանոթագրություններ
Կատեգորիա:Հայկական հարց Կատեգորիա:Իսրայելի պատմություն Կատեգորիա:Առաջին համաշխարհային պատերազմի պայմանագրեր Կատեգորիա:Թուրքիայի պատմություն Կատեգորիա:1916 թվականն Օսմանյան կայսրությունում Կատեգորիա:Օսմանյան կայսրությունն Առաջին համաշխարհային պատերազմում Կատեգորիա:Արաբա-իսրայելական հակամարտություն Կատեգորիա:Գաղտնի պայմանագրեր Կատեգորիա:Մերձավոր Արևելքի պատմություն Կատեգորիա:Ֆրանսիայի պայմանագրեր Կատեգորիա:Ռուսական կայսրության պայմանագրեր Կատեգորիա:Առաջին համաշխարհային պատերազմի քաղաքականություն Կատեգորիա:Դիվանագիտություն Կատեգորիա:Գաղութատիրություն Կատեգորիա:Աշխարհառազմավարություն Կատեգորիա:Ռուս-թուրքական հարաբերություններ
Կաոլին
Կաոլին (Չինաստանի Կաո-Լին լեռնաշղթայի անվամբ, որտեղ արդյունահանվում էր ճենապակու կավ), ապար, հիմնականում կազմված է կաոլինիտից։ Խառնուրդների ձևով սովորաբար պարունակում է քվարցի, դաշտային սպաթի, փայլարների հատիկներ։ Առաջանում է զանազան մագմատիկ դաշտասպաթային ապարների հողմահարումից։ Կաոլինի հանքավայրեր կան Ուկրաինայում, Ուրալում, Ղազախստանում, Մեծ Բրիտանիայում։ Կաոլինը լայնորեն կիրառվում է քիմիայում, թղթի արդյունաբերության, բժշկության մեջ, կերամիկայում, օծանելիքի արտադրության համար։
Կատեգորիա:Նյութեր Կատեգորիա:Ապարներ
Ջոզեֆ Ադա
Ջոզեֆ Օմա Ադա, նիգերիացի պրոֆեսիոնալ ֆուտբոլիստ, որը որպես կիսապաշտպան խաղացել է Բելառուսի Պրեմիեր լիգայի «Դինամո Մինսկ» ֆուտբոլային ակումբում ։
Կարիերա
2020 թվականի փետրվարի 25-ին « Փյունիկ » ֆուտբոլային ակումբը հայտարարել է Ադայի հետ պայմանագիր կնքելու մասին ։ Նա մինչև պայմանագրի ժամկետը լրանալը և ակումբը լքելը «Փյունիկ» ակումբի կազմում անց է կացրել 6 հանդիպում և խփել՝ 1 գոլ ։
2021 թվականի փետրվարի 25-ին Ադան պայմանագիր է կնքել «Շախտյոր» ֆուտբոլային ակումբի հետ ։
Արտաքին հղումներ
Կատեգորիա:Փյունիկի ֆուտբոլիստներ Կատեգորիա:Դինամո Մինսկի ֆուտբոլիստներ Կատեգորիա:Գանձասարի ֆուտբոլիստներ
Վիլսոն շրջան (Թենեսի)
Կատեգորիա:Թենեսիի շրջաններ